পায়ের পেশিতে অসহ্য ব্যথা, গুরুতর চোট! এবার IPL থেকে ছিটকে গেলেন ধোনি? দেখুন বড় আপডেট

ওয়েব ডেস্ক: আইপিএল-এর (IPL 2026) মুখে বড় ধাক্কা খেল চেন্নাই সুপার কিংস (Chennai Super Kings)। মহেন্দ্র সিং ধোনি (Mahendra Singh Dhoni) ছাড়া যে ‘ইয়েলো ব্রিগেড’ নন ছাড়া তরকারির মতো, সেই ধোনিকেই এবার মাঠে নয় কাটাতে হবে রিজার্ভ বেঞ্চে বসে। চোট (Injury) পেয়ে ইতিমধ্যে একাধিক ম্যাচ মিস করতে চলেছে সিএসকে-র এই কিংবদন্তি। আইপিএল শুরুর দিন সকালেই সোশ্যাল মিডিয়ায় তাঁর চোটের কথা জানিয়েছে চেন্নাই শিবির। এখন প্রশ্ন হচ্ছে ধোনির চোট কতটা গুরুতর? এর কারণে কতগুলি ম্যাচে তিনি খেলতে পারবেন না? চলুন জেনে নেওয়া যাক।

চেন্নাই শিবির সূত্রে জানা গিয়েছে, ধোনি কাফ মাসলে চোট পেয়েছেন। আপাতত তিনি রিহ্যাব প্রক্রিয়ার মধ্যেই রয়েছেন। চিকিৎসক ও টিম ম্যানেজমেন্টের মতে, সম্পূর্ণ সুস্থ হতে তাঁর প্রায় দু’সপ্তাহ সময় লাগতে পারে। ফলে অন্তত ১১ এপ্রিল দিল্লি ক্যাপিট্যালসের (Delhi Capitals) বিরুদ্ধে ম্যাচ পর্যন্ত চেন্নাইয়ের হয়ে ধোনির খেলার সম্ভাবনা প্রায় নেই বললেই চলে। সব কিছু ঠিকঠাক থাকলে ১৪ এপ্রিল কলকাতা নাইট রাইডার্সের (Kolkata Knight Riders) বিরুদ্ধে ম্যাচে মাঠে নামতে পারেন সিএসকে-র প্রাক্তন অধিনায়ক।

আরও পড়ুন: কথা রাখলেন হার্দিক! বিশ্বজয়ের পর যে কাজ করলেন, স্যালুট করছে গোটা দেশ

তবে ধোনির অনুপস্থিতি যে দলকে বড় সমস্যায় ফেলবে, এমনটা মনে করছে না সিএসকে শিবির। কারণ এই মরসুমে দলে যোগ দিয়েছেন সঞ্জু স্যামসন (Sanju Samson)। টি-২০ বিশ্বকাপজয়ী ভারতীয় দলের এই উইকেটরক্ষক-ব্যাটার ধোনির অভাব অনেকটাই পূরণ করতে পারেন বলে মনে করা হচ্ছে। অধিনায়ক রুতুরাজ গাইকোয়াডের (Ruturaj Gaikwad) নেতৃত্বে দল ভারসাম্য বজায় রাখতেই পারবে বলে বিশ্বাস টিম ম্যানেজমেন্টের। তবে ক্রিকেটপ্রেমীদের কাছে ধোনির অনুপস্থিতি নিঃসন্দেহে বড় ধাক্কা। কারণ তাঁর উপস্থিতিই সিএসকের জনপ্রিয়তার অন্যতম বড় কারণ।

দেখুন আরও খবর:

The post পায়ের পেশিতে অসহ্য ব্যথা, গুরুতর চোট! এবার IPL থেকে ছিটকে গেলেন ধোনি? দেখুন বড় আপডেট first appeared on KolkataTV.