জোড়া চোটের ধাক্কা! বিশ্বকাপের মুখে টি-২০ দলে ফিরলেন ২ তারকা

ওয়েব ডেস্ক: চোটের কারণে নিউজিল্যান্ডের (IND vs NZ) বিরুদ্ধে টি-২০ সিরিজ (T20 Series) থেকে আগেই ছিটকে গিয়েছিলেন ওয়াশিংটন সুন্দর (Washington Sundar)। তাঁর জায়গায় দীর্ঘ দিন পর জাতীয় দলে ফিরলেন লেগস্পিনার রবি বিষ্ণোই (Ravi Bishnoi)। তবে শুধু সুন্দর নয়, চোটের (Injury) কারণে প্রথম তিনটি টি-২০ ম্যাচে খেলতে পারবেন না তিলক বর্মাও (Tilak Verma)। এবার তাঁর পরিবর্ত হিসেবে টি-২০ দলে নেওয়া হল শ্রেয়স আইয়ারকে (Shreyas Iyer)। তিনিও দীর্ঘ বিরতির পর টি-২০ দলে ফিরলেন।

হায়দরাবাদের হয়ে বিজয় হজারে ট্রফি খেলতে গিয়ে অসুস্থ হয়ে পড়েন তিলক। পরে তাঁর অস্ত্রোপচার হয়। সেই কারণে নিউজিল্যান্ডের বিরুদ্ধে টি-২০ সিরিজের প্রথম তিন ম্যাচে বিশ্রাম দেওয়া হয়েছে তাঁকে। তাঁর পরিবর্তে দলে আনা হল শ্রেয়সকে। অন্যদিকে কিউয়িদের বিরুদ্ধে ওডিআই সিরিজে চোট পান ওয়াশিংটন সুন্দর। সেই সিরিজে তাঁর পরিবর্তে স্কোয়াডে ডাক পান আয়ূষ বাদোনি। তবে টি-২০ সিরিজে সুন্দরের জায়গায় খেলবেন রবি বিষ্ণোই।

আরও পড়ুন: বিশ্বকাপের ভেন্যু জট কাটাতে বাংলাদেশে যাচ্ছে ICC-র প্রতিনিধি দল?

উল্লেখ্য, দু’বছরেরও বেশি সময় আগে শেষবার ভারতের হয়ে টি-২০ খেলেছিলেন শ্রেয়স। আইপিএল-এ ধারাবাহিক ভালো পারফরম্যান্স করলেও তাঁকে জাতীয় টি-২০ দলে জায়গা দেওয়া হয়নি। ২০২৪ এবং ২০২৬ বিশ্বকাপের দলেও সুযোগ পাননি আইয়ার। গত বছরের আইপিএল ফাইনালই ছিল তাঁর খেলা শেষ টি-২০ ম্যাচ। পাঞ্জাব কিংসকে ফাইনালে তুলেছিলেন তিনি। কিন্তু রয়্যাল চ্যালেঞ্জার্স বেঙ্গালুরুর কাছে হেরে যায় শ্রেয়সের দল।

অন্যদিকে, একটা সময় বিশ্বের এক নম্বর টি-২০ বোলার ছিলেন বিষ্ণোই। তবে শেষ বার ২০২৫ সালের ফেব্রুয়ারিতে ভারতের টি-২০ দলে ছিলেন তিনি। তার পর অজ্ঞাত কারণে নির্বাচকদের আট তাঁর কথা ভাবেননি। ঘরোয়া ক্রিকেট, আইপিএল-এ ভালো পারফরম্যান্সের পরেও বার বার উপেক্ষিত হয়েছেন রবি। তবে ফিনি ফের কামব্যাক করলেন জাতীয় টি-২০ দলে।

দেখুন আরও খবর:

The post জোড়া চোটের ধাক্কা! বিশ্বকাপের মুখে টি-২০ দলে ফিরলেন ২ তারকা first appeared on KolkataTV.